บาทเปิด30.66/68เคลื่อนไหวตามยูโร
ธนาคารซีไอเอ็มบี ไทย รายงาน เงินบาทเปิด 30.66/68 เคลื่อนไหวตามยูโร หลัง ECB ลดดอกเบี้ย-คาดการณ์ศก.
7 ธ.ค. 2555

ธนาคารซีไอเอ็มบี ไทย รายงาน เงินบาทเปิด 30.66/68 เคลื่อนไหวตามยูโร หลัง ECB ลดดอกเบี้ย-คาดการณ์ศก.
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิตลาดเช้านี้ที่ระดับ 30.66/68 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 30.65/67 บาท/ดอลลาร์ โดยเคลื่อนไหวในทิศทางเดียวกับค่าเงินยูโร
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ 82.51/53 เยน/ดอลลาร์ จากเย็นวานที่ปิดที่ระดับ 82.41/43 เยน/ดอลลาร์ ส่วนเงินยูโรอยู่ที่ 1.2967/2971 ดอลลาร์/ยูโร จากเย็นวานที่อยู่ที่ 1.3076/3078 ดอลลาร์/ยูโร
นักบริหารเงิน ประเมินการเคลื่อนไหวของเงินบาทในวันนี้จะอยู่ในกรอบ 30.65-30.75 บาท/ดอลลาร์  โดยยังคงให้ติดตามผลประชุมของกลุ่มสหภาพยุโรปในคืนนี้ว่าจะมีมาตรการช่วยเหลือแก้ปัญหาหนี้ของประเทศสมาชิกอย่างไร ส่วนการเลือกตั้งของประเทศญี่ปุ่นน่าจะมีผลต่อดอลลาร์/เยน มากกว่ากับดอลลาร์/บาท 
ล่าสุด ธนาคารกลางยุโรป (อีซีบี) มีมติตรึงอัตราดอกเบี้ยไว้ที่ระดับต่ำสุดเป็นประวัติการณ์ที่ 0.75% ในการประชุมวันนี้ และ ได้ปรับลดคาดการณ์การขยายตัวของเศรษฐกิจยูโรโซนในปีนี้และปีหน้า